Suid-Afrikaanse lewensversekeraars gaan in die afsienbare toekoms minder winsgewend wees weens die swak opbrengs wat die plaaslike markte lewer en dreigende nuwe regulasies, het die internasionale kredietgraderingsagentskap Standard & Poor’s (S&P) in ’n verslag gesê.
S&P bespreek die impak van die sogenaamde Retail Distribution Review (RDR), wat verwys na dreigende nuwe reëls vir adviseurs en makelaars wat onder meer handel oor beperkings op die kommissie wat hulle op beleggings- en versekeringsprodukte verdien.
Volgens hulle is ’n soortgelyke situasie in Brittanje se lewensversekeringsektor gesien waar die RDR in 2013 aanvaar is.
Die wisselvallige markte kan meebring dat die sektor meer kapitaal sal moet hou vir dié produkte vir die risiko wat met die waarborge gepaardgaan.
Boonop gaan die skuif na ’n verbruikersvriendeliker omgewing wat met die reëls oor die billike behandeling van verbruikers te doen het, asook die planne om ’n reguleerder vir markgedrag in Suid-Afrika te kry, die omgewing baie moeilik vir ondeursigtige en komplekse produkte maak. “Die sektor sal dit al hoe moeiliker vind om komplekse produkte te verkoop,” lui die verslag.
Volgens hulle het die plaaslike aandele- en kredietmarkte die afgelope jaar wesenlike wisselvalligheid getoon.
Die meeste van die sektor se bates word plaaslik gehou en die sektor se groei hang baie af van die finansiële markte omdat amper 60% van die produkte wat verkoop word met beleggings verband hou.
“Die beweging in die finansiële markte is dus ’n goeie barometer van die premie-inkomste wat versekeraars gaan sien.
“Die groei wat in die verlede in die plaaslike finansiële markte gesien is, het ook die dubbelsyfer-premiegroei in die verlede ondersteun.”
S&P verwag egter dat die beleggingsopbrengste van Suid-Afrikaanse markte in die afsienbare toekoms gaan verminder.
Die groeptentoonstelling in die Stevenson ter viering van die galery se 15de verjaardag het ’n filosofiese motief wat die galery sterk in ’n maatskaplike konteks plaas. Die onderneming, oorspronklik onder die naam Michael Stevenson, bekende kunshistorikus, roem hom tans daarop dat hy gesamentlik aan 11 direkteure behoort, wat ’n betekenisvolle bydrae tot sy visie maak.
In ’n inleiding tot die groot uitstalling (in Kaapstad byna 50 kunstenaars) met die eietyds koddige titel Both, And stel die galery homself die vraag: “Hoe kan ons tot kunsgeskiedenis toegewyd wees en ook ten volle by die (kuns)mark betrokke wees?”
Of die heerlike, amper vrolike (en, les bes, gratis) vermaak wat die grootste deel van die projek oplewer ons enigsins nader aan ’n antwoord bring, is te betwyfel. Maar, jong kurators wat nou aan die stuur van Stevenson is, neem ’n mens aan, leef op hoop.
Kunsgeskiedenis is ’n diep onderwerp, wat so half met die Italianers in die Westerse hegemonie van waarheid begin het. In die ou dae was dit die inspirasie en grondslag waarop jy ’n kunstenaar of ’n akademikus sou wees.
Michael Stevenson het hom vroeg as merkwaardige kunshistoriese navorser met ’n fyn-fyn oog in die plaaslike kunsmark en kultuurkringe bewys.
’n Jaar later, in Mei, open hy die kunsgalery in Groenpunt. Die eerste uitstalling dui op sy belangstelling in die ou en die nuwe (voorloper van die huidige vraag) met die titel Contact Zones: Colonial & Contemporary.
In 2008 skuif die galery na Woodstock, verkort sy naam en open ’n buitepos in Johannesburg – waarna ook so effe in die titel Both, And verwys word.
Wat die feesuitstalling betref, kan besoekers gerus die eksistensiële antwoord op daardie paradoksale vraag vir die kurators laat en hul verlustig aan ’n wonderlike, vermaaklike en boeiende groep kunswerke.